NADZORNI ODBOR

10. ožujka 2022. godine

Temeljem Odluke Skupštine društva REGIONALNI CENTAR ČISTOG OKOLIŠA d.o.o. o objavljivanju natječaja za izbor i imenovanje Direktora/ice – član/ice Uprave Društva, od dana 08. ožujka 2022. godine (KLASA: 05.01.03/001, URBROJ: 01-22-084), Nadzorni odbor Društva objavljuje

**NATJEČAJ**

**za izbor i imenovanje Direktora/ice – član/ice Uprave**

**društva REGIONALNI CENTAR ČISTOG OKOLIŠA d.o.o., 1 izvršitelj/ica,**

**na razdoblje od 5 (pet) godina (mandat)**

**Uvjeti:**

* završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij tehničkog, ekonomskog ili pravnog smjera,
* 5 godina radnoga iskustva, od toga najmanje 1 godina radnog iskustva na predmetnim poslovima,
* organizatorske sposobnosti, vođenje poslova, komunikacijske vještine, odgovornost i stabilnost u poslu,
* nepostojanje okolnosti iz članka 239. stavka 2. Zakona o trgovačkim društvima:
* da kandidat/kinja nije kažnjen/a za kazneno djelo zlouporabe stečaja, zlouporabe u postupku stečaja, pogodovanja vjerovniku ili povrede obveze vođenja trgovačkih i poslovnih knjiga iz Kaznenog zakonika Republike Hrvatske i to za vrijeme od pet godina od pravomoćnosti presude kojom je osuđen/a, s time da se u to vrijeme ne računa vrijeme provedeno na izdržavanju kazne
* da kandidatu/kinji nije izrečena mjera sigurnosti zabrane obavljanja zanimanja koje je u potpunosti ili djelomično obuhvaćeno predmetom poslovanja društva za vrijeme dok traje ta zabrana,
* poznavanje rada na računalu (MS office aplikacije),
* poznavanje engleskog jezika – samoprocjena europska razina (prema europassu)
* vozačka dozvola B kategorije.

**Kandidati su dužni dostaviti sljedeće dokumente:**

* motivacijsko pismo koje obvezno mora sadržavati ime i prezime, datum rođenja, adresu stanovanja, kontakt telefon, e-mail adresu te naziv radnog mjesta na koje se osoba prijavljuje, detaljan opis motivacije za rad na ovom radnom mjestu koji uključuje prikaz traženih vještina i kompetencija kandidata i komparativne prednosti u odnosu na ostale kandidate,
* životopis koji podupire opis iz prethodne točke,
* dokaz o odgovarajućem stupnju obrazovanja odnosno o stečenoj stručnoj spremi (presliku diplome),
* dokaz o državljanstvu (presliku domovnice, osobne iskaznice ili putovnice),
* dokaz o ukupnom radnom iskustvu odnosno radnom stažu (ispis elektroničkog zapisa podataka Hrvatskog zavoda za mirovinsko osiguranje ili potvrda o podacima evidentiranim u evidenciji Hrvatskog zavoda za mirovinsko osiguranje),
* izjavu kandidata ovjerenu od javnog bilježnika da nema zapreka iz čl. 239. st. 2. Zakona o trgovačkim društvima,
* uvjerenje nadležnog suda da se protiv podnositelja prijave ne vodi kazneni postupak (preslika, ne starija od 2 mjeseca).

Direktor/ica – član/ica Uprave društva REGIONALNI CENTAR ČISTOG OKOLIŠA d.o.o. imenuje se na mandatno razdoblje od 5 (pet) godina.

Na Natječaj se mogu ravnopravno prijaviti osobe oba spola.

Urednom prijavom smatra se prijava koja sadrži svu traženu dokumentaciju navedenu u ovom natječaju.Nepotpune i nepravodobno dostavljene prijave neće se razmatrati.

Osoba koja ne podnese pravovremenu i urednu prijavu ili ne ispunjava formalne uvjete iz Natječaja, ne smatra se kandidatom prijavljenim na natječaj i njegova prijava neće biti razmatrana, te će mu o tome biti dostavljena pisana obavijest.

Podnositelji s nepotpunim prijavama neće biti pozvani na dopunjavanje prijava.

Dostavljena dokumentacija se ne vraća.

Prijava na natječaj, zajedno s dokazima o uvjetima ispunjavanja natječaja, podnosi se u roku od 8 (osam) dana od dana objave Natječaja na internetskim stranicama Hrvatskog zavoda za zapošljavanje.

Rok za dostavu prijava je 18.03.2022. godine.

Prijave kandidata se dostavljaju u zatvorenoj omotnici sa naznakom„Natječaj za radno mjesto – Direktor/ica – ne otvarati” na adresu: REGIONALNI CENTAR ČISTOG OKOLIŠA d.o.o., Vukovarska 148b, 21000 Split.

S kandidatima koji ispunjavaju uvjete iz natječaja obavit će se intervju. Odluku o izboru i imenovanju direktora/ice - člana/ice uprave donosi Skupština Društva. Skupština zadržava pravo neizbora nijednog kandidata. Skupština društva REGIONALNI CENTAR ČISTOG OKOLIŠA d.o.o. ima pravo poništiti ovaj natječaj u bilo kojem trenutku i bez obveze navođenja razloga.

Protiv odluke o imenovanju Direktora/ice – član/ice Uprave koju donosi Skupština Društva ne postoji mogućnost žalbe ili drugog pravnog lijeka.

Kandidati koji se na temelju posebnih propisa pozivaju na pravo prednosti prilikom zapošljavanja, obvezni su u prijavi na natječaj pozvati se na to pravo i priložiti sve dokaze koje posebni propisi određuju za ostvarivanje tog prava. Takvi kandidati ostvaruju prednost prilikom zapošljavanja u odnosu na ostale pristupnike, samo pod jednakim uvjetima.

Kandidat koji se pozvao na pravo prednosti na temelju Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21) dužan je dostaviti sve dokaze iz članka 103. citiranog Zakona. Dokazi potrebni za ostvarivanje prava prednosti prilikom zapošljavanja objavljeni su na internetskoj stranici Ministarstva hrvatskih branitelja Republike Hrvatske, poveznice u nastavku:

<https://branitelji.gov.hr/zaposljavanje-u-drzavnoj-sluzbi/843>

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapošljavanju-%20ZOHBDR%202021.pdf](https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Prijavom na Natječaj kandidati su izričito suglasni da REGIONALNI CENTAR ČISTOG OKOLIŠA d.o.o. može njihove osobne podatke dostavljene u prijavi koristiti, prikupljati i obrađivati isključivo u svrhu provedbe natječajnog postupka, a sve sukladno Općoj uredbi o zaštiti podataka (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) i zakonskim propisima.

 Nadzorni odbor društva

REGIONALNI CENTAR ČISTOG OKOLIŠA d.o.o.

Predsjednik Nadzornog odbora

Ivica Budimir, v. r.